Skabelon til pressemeddelelse

Som lokalbestyrelsesmedlem i DSE er du blevet en del af en politisk interesseorganisation. Det betyder bl.a., at du er med til at gøre andre opmærksomme på Danske Skoleelevers politik og mærkesager.

Der findes mange måder, kanaler og medier, du kan benytte dig af, når du arbejder med DSE´s politik, hvor en pressemeddelelse er én mulighed.

Du kan lave en pressemeddelelse, hvis du vil gøre opmærksom på noget, der skal ske, eller er sket i DSE eller i lokalafdelingen. Det kan for eksempel være, hvis der er et større (politisk) arrangement, du gerne vil gøre lokalmiljøet opmærksom på, eller hvis der er en god nyhed, der skal formidles ud. Så kan du sende en pressemeddelelse til den eller de lokale aviser.

Selvom en pressemeddelelse er kort og derfor ikke kræver det store arbejde, får dagbladene tilsendt mange pressemeddelelser, og det er ikke sikkert, at de har plads til at trykke alle.

Derfor er det vigtigt at vide, hvordan en god pressemeddelelse bør opbygges sådan sandsynligheden for, at din pressemeddelelse bliver trykt, øges. Du kan finde gode råd og eksempler i skabelonen herunder.

**HUSK!** Åben et nyt Word dokument og kopier skabelonen derover. Så kan du redigere og gemme det nye dokument i jeres egen teamsgruppe.

# Fængende overskrift, der viser, hvad meddelelsen handler om, og lokker læsere til.

Indledning:

Nyheden eller historien opsummeret på 3 til 5 linjer, som giver et hurtigt overblik over historiens 5 hv'er: hvem, hvad, hvornår, hvorfor og hvordan.

## **Brødtekst:**

Fold historien ud med flere informationer og citater. Opdel gerne teksten i mindre afsnit og sæt små overskrifter over hver.

### Citat fra formandsskabet:

En del af teksten må meget gerne være et personligt citat fra enten formanden eller både formand, og næstformand.

## Kontaktinformation:

Navn, telefonnummer og eventuelt henvisning til hjemmeside. Husk at tjekke at telefonnummeret er korrekt! Og husk, at kontaktpersonen skal være klar til at tage telefonen.

# Billede

## Faktaboks om DSE og lokalafdelingen.

Danske Skoleelever (DSE) er en partipolitisk uafhængig interesseorganisation for skoleelever i Danmark. Organisationens formål er at skabe 'Det gode skoleliv' gennem en organisation 'Af og for elever'. DSE varetager elevernes interesser overfor politikere, presse og interessenter på skoleområdet.

Lokalafdelingen DSE XXXX består af skolerne i kommunerne: XXXX Lokalbestyrelsen er grundskoleelevernes talerør til lokalpolitikerne og pressen, og de tager elevernes synspunkter med til møder og interviews mm.

# 